I Picquarts fravær fant major Hubert Henry anledning blant annet til å anbefale seg selv overfor generalstaben, til å overta som Picquarts etterfølger. Enten den 30. oktober eller den 1. november 1896 fremskaffet han et brev til Schwartzkoppen fra den italienske militærattasjé, major Alessandro Panizzardi, daterte det opprinnelig udaterte skrivet til 14. juni 1894 og innføyde mellom tiltale og underskrift en helt annen tekst: Den nevnte Dreyfus ved navn, på et vis som implisitt gjorde det nærliggende at Dreyfus hadde solgt informasjoner til dem.